Tɛedda ddurt, yal tameddit ttxemmimeɣ kan ɣef Salma s ccnawi n tudert d lbaḍnat-is, tayri i ur nessin leḥsed, tayri ԑlayen meqqren ibeɛden akk ɣef lekdeb, ur tessin ara aqraḥ n tfekka acku deg tneffut i d-yezga, tayri i yeččuren d leqniɛa, d aḥulfu i d-islalayen ccuq. Ttwaliɣ tamurt d lğennet, tudert d targit tucbiḥt, yal tanezzayt leḥḥuɣ di tmizar, ttwaliɣ agama ur nessin iḍes, d azamul ur nettmettat, ttɣamaɣ ɣef cceṭ n lebḥer, selleɣ i ṣṣut n lemwaj s ccnawi n teɣlalt, leḥḥuɣ deg yiberdan n uɤarim ttwaliɣ deg yemsebriden d wamek i ceɣlen di tudert.